
Projekto 
lyginamasis variantas

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO  2022 M. KOVO 2 D. ĮSAKYMO NR. V-465 „DĖL INTENSYVIOSIOS TERAPIJOS ASMENS SVEIKATOS PRIEŽIŪROS PASLAUGŲ TEIKIMO SUAUGUSIESIEMS REIKALAVIMŲ IR INTENSYVIOSIOS PRIEŽIŪROS ASMENS SVEIKATOS PRIEŽIŪROS PASLAUGŲ TEIKIMO SUAUGUSIESIEMS REIKALAVIMŲ APRAŠŲ PATVIRTINIMO“ PAKEITIMO

2026 m.             d. Nr. V- 
Vilnius

.	P a k e i č i u Intensyviosios terapijos asmens sveikatos priežiūros paslaugų teikimo suaugusiesiems reikalavimus, patvirtintus Lietuvos Respublikos sveikatos apsaugos ministro             2022 m. kovo 2 d. įsakymu Nr. V-465 „Dėl Intensyviosios terapijos asmens sveikatos priežiūros paslaugų teikimo suaugusiesiems reikalavimų ir Intensyviosios priežiūros asmens sveikatos priežiūros paslaugų teikimo suaugusiesiems reikalavimų aprašų patvirtinimo“:
.	Pakeičiu 2.3 papunktį ir jį išdėstau taip:
„.	Intensyviosios terapijos padalinys – ASPĮ padalinys, kuriame teikiamos intensyviosios terapijos paslaugos. Intensyviosios terapijos padalinyje gali būti gydomi visų sveikatos būklės kompleksiškumo kategorijų pacientai. Intensyviosios terapijos padalinys gali būti savarankiškas padalinys arba bendras su intensyviosios priežiūros padaliniu.“
.	Pakeičiu 3.1.4 papunktį ir jį išdėstau taip:
„.	kurie kuriems, pagerėjus sveikatos būklei, yra perkeliami iš intensyviosios terapijos padalinio  į intensyviosios priežiūros asmens sveikatos priežiūros paslaugas teikiantį padalinį po suteiktų intensyviosios terapijos paslaugų, sveikatos priežiūros paslaugų tęstinumui užtikrinti gali būti teikiamos intensyviosios priežiūros paslaugos;“.
.	Pakeičiu 7.1 papunktį ir jį išdėstau taip:
„.	intensyviosios terapijos padalinys (gali būti bendras su intensyviosios priežiūros padaliniu);“.
.	Papildau nauju 8.5 papunkčiu:
„. teikia kompiuterinės tomografijos angiografijos arba kontrastinės kompiuterinės tomografijos, atliekant angiografiją, paslaugas,  arba turi sutartį su kita įstaiga dėl šių paslaugų teikimo šiomis sąlygomis: kompiuterinės tomografijos paslaugas teikianti ASPĮ teikia paslaugas tuo pačiu adresu  ir užtikrina šios paslaugos teikimą nepertraukiamai visomis dienomis, visą parą.“  
.	Pakeičiu 9.1.1 papunktį ir jį išdėstau taip:
„. kompiuterinis tomografas su reikalinga įranga angiografijai atlikti (arba turi sutartį su kita įstaiga dėl šių paslaugų teikimo Aprašo 8.5 papunktyje nurodytomis sąlygomis);“.
.	Pakeičiu 10 punktą ir jį išdėstau taip:
„.	Intensyviosios terapijos paslaugas teikiančiame padalinyje turi būti įrengta:“.
.	Pakeičiu 10.1 papunktį ir jį išdėstau taip:
„.	suskystinto deguonies (vakuumo izoliuoto garintuvo) tiekimo sistema, užtikrinanti ne mažiau kaip 30 l/min srautą vienai intensyviosios terapijos lovai. ASPĮ, kuriose IT paslaugos teikiamos ≤ 3 lovose, gali būti naudojami slėgio svyravimo adsorbcijos (PAS) deguonies koncentratoriai, užtikrinantys ne mažiau kaip 30 l/min srautą vienai intensyviosios terapijos lovai. Šiuo atveju vertinant ASPĮ bendrą deguonies poreikį į instaliuojamo generatoriaus pajėgumą būtina kartu įskaičiuoti ir kitų ASPĮ padalinių poreikius;“.
.	Pakeičiu 12 punktą ir jį išdėstau taip:
„.	Intensyviosios terapijos paslaugas teikiančiame padalinyje turi būti:“. 
.	Pakeičiu 12.19 papunktį ir jį išdėstau taip:
„.	inkstų pakaitinės terapijos prietaisas (vienas 6 pacientams,) nuolatiniams (ilgos trukmės) metodams, leidžiantis atlikti šias procedūras: tęstinę venoveninę hemodializę, tęstinę venoveninę hemofiltraciją, tęstinę venoveninę lėtąją ultrafiltraciją. Turi būti galimybė atlikti citratinę antikoaguliaciją (neprivalomas ASPĮ, kuriose IT paslaugos teikiamos ≤ 3 lovose);“. 
.	Pakeičiu 17 punktą ir jį išdėstau taip:
„.	Intensyviosios terapijos paslaugas teikia asmens sveikatos priežiūros specialistų komanda, susidedanti iš gydytojų anesteziologų reanimatologų, o kardiologijos intensyviosios terapijos paslaugas teikiančiuose padaliniuose – ir gydytojų kardiologų (iki 50 proc. pamainoje dirbančių gydytojų), anestezijos ir intensyviosios terapijos slaugytojų arba anestezijos ir intensyviosios terapijos specializacijos išplėstinės praktikos slaugytojų (toliau – anestezijos ir intensyviosios terapijos slaugytojas) ir slaugytojo padėjėjų:“.
.	Pakeičiu 17.1 papunktį ir jį išdėstau taip:
„.	vienas gydytojas anesteziologas reanimatologas (specializuotas kardiologijos intensyviosios terapijos paslaugas teikiančioje ASPĮ – ir gydytojas kardiologas) gydo ne daugiau kaip 6 pacientus. Darbo intensyviosios terapijos padalinyje metu gydytojui neskiriamos kitos užduotys, išskyrus Aprašo VII skyriuje numatytus atvejus. Jei intensyviosios terapijos paslaugas teikiančiame padalinyje intensyviosios terapijos paslaugos yra teikiamos ne daugiau kaip 3 lovose, gydytojas gali teikti paslaugas ir kituose padaliniuose vadovo nustatyta tvarka, užtikrinant pacientų saugumą.“
.	Pakeičiu 18 punktą ir jį išdėstau taip:
„. Aprašo 17 punkte nurodytos asmens sveikatos priežiūros specialistų komandos, dirbančios ASPĮ, kuri yra anesteziologijos-reanimatologijos rezidentūros bazė, sudėtyje gali būti anesteziologijos-reanimatologijos specialybės gydytojų rezidentų, bet ne daugiau kaip trečdalis intensyviosios terapijos paslaugas teikiančiame padalinyje vienos pamainos metu dirbančių gydytojų. Jeigu teikiant intensyviosios terapijos paslaugas dalyvauja anesteziologijos-reanimatologijos specialybės gydytojas (-ai) rezidentas (-ai), ASPĮ vadovas paskiria gydytoją anesteziologą reanimatologą jį (juos) konsultuoti ir nustato paskirto gydytojo anesteziologo reanimatologo tiesioginio ir konsultacinio darbo krūvį.“
.	Pakeičiu 19 punktą ir jį išdėstau taip:
„.	Intensyviosios terapijos paslaugas teikiančiam padaliniui vadovauja gydytojas anesteziologas reanimatologas, pacientų slaugą koordinuoja anestezijos ir intensyviosios terapijos vyresnysis slaugytojas (slaugos administratorius).“
.	Pakeičiu 20 punktą ir jį išdėstau taip:
„.	Intensyviosios terapijos paslaugas teikiančiame padalinyje, kuriame yra 6 ir daugiau intensyviosios terapijos lovų, paskiriamas pamainos slaugos koordinatorius. Slaugos koordinatoriumi skiriamas išplėstinės slaugos praktikos specialistas arba anestezijos ir intensyviosios terapijos slaugytojas, turintis kompetencijų ir darbo su padalinyje naudojama įranga ir organų funkcijų palaikymo priemonėmis įgūdžių. Slaugos koordinatorius įprastai pacientų slaugos paslaugų neteikia.“ 
.	Pakeičiu 21.1 papunktį ir jį išdėstau taip:
„.	turi dirbti specializuotas asmens sveikatos priežiūros paslaugas teikiantys gydytojai, kurie į intensyviosios terapijos paslaugas teikiantį padalinį atvyksta ne vėliau kaip per 60 min. nuo gydytojo konsultacijos pacientui paskyrimo;“.
.	Pakeičiu 21.3 papunktį ir jį išdėstau taip:
„.	ne vėliau kaip per vieną darbo dieną nuo paskyrimo suteikiamos (esant poreikiui) šios specializuotos asmens sveikatos priežiūros paslaugos (atvykstant specialistui į intensyviosios terapijos paslaugas teikiantį padalinį arba teikiant paslaugą nuotoliniu būdu):“.
.	Pakeičiu 24.3 papunktį ir jį išdėstau taip:
„.	kritinės sveikatos būklės pacientui, kuriam reikalingas gyvybės palaikymas, intensyvus būklės stebėjimas ir gydymo būdai, kurie gali būti taikomi tik intensyviosios terapijos paslaugas teikiančiame padalinyje, esant mediciniškai pagrįstai tikimybei iš esmės pagerinti arba visiškai atkurti paciento gyvybiškai svarbias organizmo funkcijas. Gyvybės palaikymas apima invazinę plaučių ventiliaciją, nenutrūkstamą inkstų pakaitinę terapiją, invazinį hemodinamikos sekimą agresyvioms hemodinamikos intervencijoms valdyti, EKMO, intraaortinę kontrapulsaciją, kitų kritinių būklių gydymą.“
.	Pakeičiu 40 punktą ir jį išdėstau taip:
„.	Antros (K2) ir trečios (K3) sveikatos būklės kompleksiškumo kategorijos pacientai transportuojami į intensyviosios terapijos paslaugas teikiančią regioninio klasterio ASPĮ. Antros (K2) sveikatos būklės kompleksiškumo kategorijos pacientai, esant neatidėliotinam poreikiui stabilizuoti paciento sveikatos būklę, gali būti transportuojami į artimiausią asmens sveikatos priežiūros įstaigą, kurioje teikiamos intensyviosios priežiūros paslaugos, būklei stabilizuoti ir, stabilizavus būklę, sprendžiama, ar išlieka poreikis perkelti pacientą į atitinkamo regioninio klasterio intensyviosios terapijos paslaugas teikiančią ASPĮ. Paciento gydymo planą ir tikslus suderinus su klasterio veiklą organizuojančios ASPĮ klasterio koordinatoriumi gydytoju anesteziologu reanimatologu, K2 sveikatos būklės kompleksiškumo kategorijos pacientų gydymas gali būti tęsiamas intensyviosios priežiūros paslaugą teikiančioje ASPĮ.“
.	Papildau nauju 441 punktu:
„. Pacientas transportuojamas iš asmens sveikatos priežiūros įstaigos, kurioje teikiamos intensyviosios terapijos paslaugos, į intensyviosios priežiūros paslaugas teikiančią ASPĮ šia tvarka:
. nustačius indikacijas gydyti pacientą intensyviosios priežiūros paslaugas teikiančioje ASPĮ vadovaujamasi principu gauti paslaugas arčiausiai gyvenamosios vietos;
. sprendimą dėl paciento būklės pasikeitimo ir indikacijų toliau tęsti gydymą intensyviosios priežiūros paslaugas teikiančioje ASPĮ priima gydantis gydytojas ir suderina su priimančios ASPĮ padalinio specialistais;
. paciento transportavimas atliekamas naudojantis skubios konsultacinės pagalbos teikimui skirtus reanimobilius arba, o jei leidžia paciento būklė ir pacientas gydomas ne klasteriui priklausančioje ASPĮ, organizuojamas GMP pervežimas reanimobiliu;
 paciento transportavimo metu laikomasi principų ir sąlygų, nurodytų Aprašo 44 punkte, išskyrus tuos atvejus, kai paciento būklė yra stabili. Šiuo atveju paciento transportavimo komandą gali sudaryti kompetencijas turintis anesteziologijos reanimatologijos išplėstinės slaugos specialistas arba anesteziologijos reanimatologijos specialybės gydytojas rezidentas ir anestezijos ir intensyvios terapijos slaugytojas.“
.	Pakeičiu 48 punktą ir jį išdėstau taip:
„.	Paciento perkėlimas iš kitų padalinių į tos pačios ASPĮ intensyviosios terapijos paslaugas teikiantį padalinį vykdomas ASPĮ vadovo nustatyta tvarka.“ 
.	Pakeičiu 1 priedą ir jį išdėstau nauja redakcija (pridedama).
.	Pakeičiu 2 priedą ir jo 1 punktą išdėstau taip: 
„1.		Intensyviosios terapijos paslaugas teikiančio padalinio              (toliau – ITP) sveikatos priežiūros specialistų struktūros, kiekio ir krūvio atitiktis Intensyviosios terapijos asmens sveikatos priežiūros paslaugų teikimo suaugusiesiems reikalavimų aprašo (toliau – Aprašas) reikalavimams	Taip	ITP sveikatos priežiūros specialistų struktūra, kiekis ir krūvis atitinka Aprašo reikalavimus	100 proc.	Intensyviosios terapijos asmens sveikatos priežiūros paslaugas teikianti asmens sveikatos priežiūros įstaiga (toliau – ASPĮ). Vertinama 1 kartą per metus“


. N u s t a t a u, kad šis įsakymas įsigalioja 2026 m. rugpjūčio 1 d.



Sveikatos apsaugos ministras 	

Intensyviosios terapijos asmens 
sveikatos priežiūros paslaugų teikimo 
suaugusiesiems reikalavimų aprašo
 priedas



Regionas	Intensyviosios terapijos paslaugų teikimą regione organizuojanti asmens sveikatos priežiūros įstaiga (toliau – ASPĮ)		Klasterines intensyviosios terapijos paslaugas teikianti ASPĮ
Vilniaus	Viešoji įstaiga (toliau – VšĮ) Vilniaus universiteto ligoninė Santaros klinikos	VšĮ Respublikinė Vilniaus universitetinė ligoninė	VšĮ Vilniaus miesto klinikinė ligoninė	VšĮ Utenos ligoninė 	VšĮ Ukmergės ligoninė	VšĮ Druskininkų ligoninė	VšĮ Visagino ligoninė** 
Kauno 	Lietuvos sveikatos mokslų universiteto ligoninė Kauno klinikos	Lietuvos sveikatos mokslų universiteto Kauno ligoninė	VšĮ Alytaus apskrities S. Kudirkos ligoninė	VšĮ Marijampolės ligoninė	VšĮ Kėdainių ligoninė**	VšĮ Jonavos ligoninė**	VšĮ Jurbarko ligoninė**
Klaipėdos 	Klaipėdos universiteto ligoninė* 	VšĮ Respublikinė Klaipėdos ligoninė	VšĮ Tauragės ligoninė 	VšĮ Plungės ligoninė
Šiaulių	VšĮ Respublikinė Šiaulių ligoninė	VšĮ Regioninė Telšių ligoninė	VšĮ Regioninė Mažeikių ligoninė 
Panevėžio	VšĮ Respublikinė Panevėžio ligoninė	VšĮ Rokiškio rajono ligoninė 	VšĮ Pasvalio ligoninė**


* Intensyviosios terapijos paslaugų teikimą Klaipėdos regione, iki kol bus įsteigta Klaipėdos universiteto ligoninė, organizuoja VšĮ Klaipėdos jūrininkų ligoninė, klasterines intensyviosios terapijos paslaugas teikia taip pat ir VšĮ Klaipėdos universitetinė ligoninė. 
** Sprendimas dėl klasterinių intensyviosios terapijos paslaugų teikimo pažymėtose įstaigose ir kitų ASPĮ (pavyzdžiui, viešosios įstaigos Raseinių ligoninės, viešosios įstaigos Plungės rajono savivaldybės ligoninės, Kretingos rajono savivaldybės viešosios įstaigos Kretingos ligoninės ir kitų ASPĮ, teikiančių stacionarines chirurgijos profilio paslaugas) įtraukimo į klasterį bus priimtas ne anksčiau kaip 2025 m. kovo 1 d., vadovaujantis Lietuvos Respublikos Vyriausybės 2014 m. balandžio 23 d. nutarimu Nr. 370 „Dėl Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašo patvirtinimo“ nustatytais kriterijais ir atsižvelgiant į faktinių pacientų srautų analizę, ASPĮ intensyviosios terapijos paslaugų ir chirurginio profilio paslaugų teikimo rezultatus bei ASPĮ atitiktį paslaugų teikimo reikalavimams.
______________________________________


